《奉天殿早朝》
明代·吴伯宗

步入丹墀左列行，影开宫扇衮衣黄。天颜咫尺瞻龙凤，兵卫三衣肃虎狼。

贝阙日升青琐外，金鳌云近碧霄傍。此身暂息烟霞想，万里分符雨露芳。

作者简介：江西金溪人，名祏，以字行。洪武四年初开科，廷试第一。授礼部员外郎，与修《大明日历》。以不附胡惟庸，坐事谪居凤阳。上书论时政，因言惟庸专恣。帝得奏召还，命使安南。历官武英殿大学士，后坐事降检讨。十七年又坐事谪云南卒。有《南宫》、《使交》、《成均》、《玉堂》四集。